A su preigadore fingidu

Preigat po frenare sos clientes
nende chi su pecadu est un'abbusu.
Ma, a si frenare issu no at a usu
dae tzeltos istintos prepotentes.

Amminetat s'inferru a sos credentes
cun totu sos castigos de Gesusu,
a tales, ch'issu pechet de piusu
a da ch'at pius pagos cuncurrentes.

S'idet chi su pecadu est saboridu
mancar'a nois nos nelzat: «Guai
chi tochedas su frutu preubbidu!».

Po nos impaurire narat gai,
ca cheret chi ognunu istet famidu
po pecare issu sempre e nois mai.

Su noe 'e Abrite 1935